OpenLLM-France/wikimedia huggingface dataset:
# August Wilhelm von Hofmann

August Wilhelm von Hofmann (Giessen, Alemania, 1818ko apirilaren 8a - Berlin, Alemania, 1892ko maiatzaren 5a) alemaniar kimikaria izan zen.

## Biografia

Londresko Kimika Eskolako zuzendaria eta Berlingo unibertsitateko irakasle izan zen. Bonnen eta Berlinen laborategiak antolatu zituen. Kimika organikoari buruzko lanak egin zituen. Bentzenoa eta anilina bakartu zituen harrikatzaren alkaternatik.
Beste lanen artean, amidak amina bihurtzeko prozesua (Hofmannen erreakzioa) eta lurrundura-dentsitateen bitartez isurkarien pisu molekularra lortu ahal izateko metodoa asmatu zituen.
Alemaniako Kimika Elkartearen sortzaileetako bat izan zen (1867).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q76360
* Multimedia: August Wilhelm von Hofmann / Q76360
# Augusta (Georgia)

Augusta Ameriketako Estatu Batuetako Georgia estatuko hiria da, Richmond konderrikoa. Savannah ibaiaren ertzean dago, Hego Carolinarekin mugan.
Augusta National Golf Club taldea Augustakoa da, eta hirian jokatzen da munduko golf txapelketa garrantzitsuenetariko bat, The Masters delakoa. Negu-kiroletako estazio famatua ere bada, oso ondo komunikatuta.
Kotoi-ekoizle handiak dira Augustan, eta ontzigintza-gune garrantzitsua dago hirian. Inguruko lurretan kotoia, artoa, kakahuetea, frutak eta barazkiak hartzen dira. Industrian ere gai asko lantzen dituzte: haragia, irina, adreiluak, egurra, teilak, ehunak, ongarriak, papera eta makinak, esate baterako. Inguruetan Energia Atomikoaren Batzordeak instalazioak ditu.

## Klima

Datu klimatikoak (Augustako aireportua, Georgia (1981–2010)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 29 | 30 | 34 | 36 | 38 | 41 | 42 | 42 | 41 | 36 | 32 | 28 | ' |
| Batez besteko tenperatura maximoa (°C) | 14 | 17 | 21 | 25 | 29 | 33 | 34 | 33 | 30 | 25 | 21 | 16 | 25 |
| Batez besteko tenperatura minimoa (°C) | 0 | 2 | 6 | 9 | 14 | 19 | 21 | 21 | 17 | 11 | 5 | 1 | 11 |
| Erregistraturiko tenperatura minimoa (°C) | -18 | -16 | -11 | -3 | 2 | 8 | 12 | 11 | 2 | -6 | -12 | -15 | ' |
| Pilatutako prezipitazioa (mm) | 99 | 100 | 106 | 72 | 67 | 120 | 110 | 110 | 82 | 83 | 72 | 86 | 1107 |
| Elurra (mm) | 10 | 10 | 0 | 0 | 0 | 0 | 0 | 0 | 0 | 0 | 0 | 3 | 23 |
| Prezipitazio egunak (≥ 0.01 in) | 9.8 | 8.8 | 8.6 | 7.5 | 8.1 | 11.0 | 11.0 | 10.3 | 7.1 | 6.5 | 6.9 | 9.2 | 104.8 |
| Elur egunak (≥ 0.1 in) | 0.2 | 0.1 | 0 | 0 | 0 | 0 | 0 | 0 | 0 | 0 | 0 | 0.1 | 0.4 |
| Hezetasuna (%) | 69.8 | 65.8 | 65.0 | 64.5 | 69.6 | 71.3 | 73.9 | 76.5 | 76.2 | 73.3 | 71.9 | 71.6 | 70.8 |
| Iturria: NOAA (hezetasuna 1961–1990) ||||||||||||||

## Historia

Augusta 1735. urtean sortu zuten, gotorlekua eta mugako merkataritza-gune gisa.

## Herritar ospetsuak

* Bradley White (?), aktorea
* Jessye Norman (1945), opera-abeslaria
* Hulk Hogan (1953), borrokalaria
* Larry Mize (1953), golf-jokalaria
* Jerome Preston Bates (1954), aktorea
* Sharon Jones (1956), abeslaria
* Faith Prince (1957), aktorea
* Laurence Fishburne (1961), aktorea
* Susan Still-Kilrain (1961), astronauta

## Herri eta hiri senidetuak

Augusta ondorengo herri eta hiriekin senidetuta dago:
* Biarritz (EH)
* Takarazuka (Hyōgo) (Japonia)

## Erreferentziak

* ↑ (Ingelesez) National Oceanic and Atmospheric Administration. NowData – NOAA Online Weather Data. .
* ↑ (Ingelesez) National Oceanic and Atmospheric Administration. Station Name: GA AUGUSTA BUSH FLD AP. .
* ↑ (Ingelesez) National Oceanic and Atmospheric Administration. WMO Climate Normals for COLUMBIA/METRO ARPT SC 1961–1990. .

## Kanpo estekak

* Datuak: Q181962
* Multimedia: Augusta, Georgia / Q181962
# August Wilhelm Schlegel

August Wilhelm Schlegel (Hannover, Brunswick-Lüneburgeko hauteslerria, 1767ko irailaren 8a - Bonn, 1845eko maiatzaren 12a), geroago von Schlegel, alemaniar idazle, itzultzaile eta pentsalaria izan zen.

## Bizitza

Göttingengo Unibertsitatean filologia eta estetika-ikasketak egin zituen eta 1794an, anaia Friedrichekin batera, Athenäum aldizkaria sortu zuen, erromantizismoa Alemanian ezagutarazteko eta bultzatzeko helburua zuen aldizkaria. Hurrengo urteetan, Alemaniako hainbat unibertsitatetako irakasle izateaz gainera, Shakespeare, Calderón de la Barca eta italiar, portugaldar eta espainiar idazle handien obrak itzuli zituen alemanera. 1804tik aurrera, Europan barrena bidaiatu zuen Madame Staël frantses idazlearekin batera. Berlingo Unibertsitateko literatura-saileko irakasle izendatu zuten ondoren, eta sanskritoari eta indiar literaturari buruzko azterketak bideratu zituen.
Bere obra nagusiak Gedichte (1800, «Olerkiak»), Ion (1803), Über dramatische Kunst und Literatur (1808-1809, «Dramagintza eta literaturgintzari buruz») eta Alemaniar poesia eta hizkuntzari buruzko historia (1818-1819) dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q57281
* Multimedia: August Wilhelm Schlegel / Q57281
# August von Mackensen

Anton Ludwig Friedrich August von Mackensen (Haus Leipnitz, Prusiako Erresuma, 1849ko abenduaren 6a - Habighorst, 1945eko azaroaren 8a) alemaniar landa mariskala izan zen.
1870-71ko Frantzia-Prusia Gerran esku hartu zuen prusiar husar erregimentu batean eta Burdinazko Gurutzea irabazi zuen. Gerraren ondoren Halleko Unibertsitatean ikasi zuen eta 1873an armadara itzuli zen. 1891n Berlingo Estatu Nagusiari esleitu zioten. 1899an Kaiser Gilen II.a Alemaniakoaren laguntzaile izendatu eta nobletu egin zuten.
Lehen Mundu Gerran, armada alemaniarraren buruzagietako bat izan zen ekialdeko frontean, eta errusiarren inbasioa gelditzea lortu zuen. 1915ean Serbia eta Errumaniako Kanpainetan esku hartu zuen eta Errumaniako gobernadore izendatu zuten. Gerra amaitzean harrapatu zuten eta Serbian preso egon zen 1919ra arte.
1920an armadatik erretiratu zen eta nazien garaian monarkiaren defendatzaile sutsua izaten jarraitu zuen.
* Datuak: Q76909
* Multimedia: August von Mackensen / Q76909
# August von Wassermann

August Paul von Wassermann (Bamberg, Alemania, 1866ko otsailaren 21a - Berlin, Alemania, 1925eko martxoaren 16a) alemaniar bakteriologoa izan zen.

## Biografia

Erlangen, Munich, Estrasburgo eta Vienako unibertsitateetan egin zituen ikasketak, eta Berlingo Koch institutuan eta Kaiser Wilhelm institutuan lan egin zuen. Sifiliaren diagnosia egiteko erreakzio bat deskribatu zuen, Bordeten odol-frogan oinarrituta.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q77360
* Multimedia: August von Wassermann / Q77360
# August Šenoa

August Šenoa (Zagreb, 1838ko azaroaren 14a - ibidem, 1881eko abenduaren 13a) idazle kroaziarra izan zen.

## Lan nagusiak

* Zlatarovo zlato (1871)
* Čuvaj se senjske ruke (1876)
* Seljačka buna (Peasants' revolt) (1877)
* Diogenes (1878)
* Datuak: Q347672
* Multimedia: August Šenoa / Q347672
# Augusta

Augusta AEBtako Maine estatuko hiriburua da. 2000. urtean 18.560 biztanle zituen.

## Historia

* 1607an europarrak iritsi ziren bertara lehenengo aldiz.
* 1625ean ingelesek lehenengo kokalekua ezarri zuten.
* 1827tik Maineko hiriburua da.

## Kanpo estekak

* Hiriko webgune ofiziala (Ingelesez)
* Datuak: Q28206
* Multimedia: Augusta, Maine / Q28206
# Ausserberg

Ausserberg Suitzako udalerria da. Valais kantonamenduan dago, Mendebaldeko Raron barrutia barrutian. 2014an 626 biztanle zituen 10,08 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q68022
* Multimedia: Ausserberg / Q68022
Eggerberg
# Aussevielle

Aussevielle Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q843721
* Multimedia: Aussevielle / Q843721
# Aussungo geltokia

Aussun Okzitaniako Bigorra eskualdeko tren geltoki bat da, Aussun udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Tolosa Okzitania — Baiona

## Zerbitzuak

* Société Nationale des Chemins de fer Français
| Zerbitzua | Hasiera | Ibilbidea | Amaiera ⁠ |
| 52 | Bordele Donibane | Peçac • Factura–Viganòs • Ishòs • la Bohèira • Morcencs • Akize • Pujòu • Ortheze • Artics • Paue • Assat • Coarrassa–Nai • Montaut–Bètharram • Sent Pèr de Bigòrra • Lurda • Aussun | Tarbe⁠ |
| 53 | Baiona | Ahurti • Peirahorada • Pujòu • Ortheze • Artics • Paue • Assat • Coarrassa–Nai • Montaut–Bètharram • Sent Pèr de Bigòrra • Lurda • Aussun | Tarbe |

## Ikus, gainera

* Baionako aldiriak
* Société Nationale des Chemins de fer Français

## Kanpo estekak

* SNCF "Gares & Connexions" web gunea
* (Frantsesez) TER Akitania web gunea
* TER web gunea
* Datuak: Q3095838
* Multimedia: Gare d'Ossun / Q3095838
# Asóngo mendixken natura-parkea

    Artikulu hau parke naturalari buruzkoa da; beste esanahietarako, ikus «Asón».
Asóngo mendixken natura-parkea (gaztelaniaz: Parque Natural Collados del Asón) Kantabriako natura-gune babestua da, Soba udalerriaren barnean dagoena. Otsailaren 18ko 1/1999 Legeak parke natural izendatu zuen.
Natura-parkeak 4.740 hektarea hartzen ditu Asón ibaiaren iturburuan. Tontorrik altuena 1.632 metroko Picón del Fraile da. Eremu karstiko honetan hainbat leize eta osin daude. Mendiz faunaz gain, hegazti askok enklabe berezi hau erabiltzen dute, tartean sai arreek, sai zuriek, arrano sugezaleek eta aztoreek.

## Erreferentziak

* ↑ Ley 1/1999, de 18 de febrero, de declaración de Parque Natural de Collados del Asón. Kantabriako Gobernua.

## Kanpo estekak

* Datuak: Q3384698
* Multimedia: Los Collados del Asón Natural Park / Q3384698
# Asón (Arredondo)

Asón, Espainiako Kantabriako Arredondo udalerrian dagoen parrokia bat da. 2008ko erroldaren arabera 28 biztanle zituen.
# Asón (Soba)

    Artikulu hau Sobako herriari buruzkoa da; beste esanahietarako, ikus «Asón».
Asón Sobako herria da, Kantabrian. Espainiako Estatistika Institutuaren arabera, 2008an 22 biztanle zituen.

## Erreferentziak

* ↑ Pindado Uslé, Jesús. (2002). Gran Enciclopedia de Cantabria. Cantabria ISBN 8486420296..

## Kanpo estekak

* Datuak: Q5395616
* Multimedia: Asón, Soba / Q5395616
# Asóngo harana

    Artikulu hau haranari buruzkoa da; beste esanahietarako, ikus «Asón».
Asóngo harana (gaztelaniaz: valle del Asón) Kantabriako Asón-Agüerako eskualdean dagoen harana da, izen ematen dion izen bereko ibaiak zeharkatuta. Bere kareharrizko mendigune malkartsuengatik nabarmentzen da, barnean espeleologia egiteko toki izugarriak dituztenak, baita pagoen, haritzen eta arteen ehun urtetik gorako baso handi eta interesgarriak ere, zalantzarik gabe Kantabriako ekialdeko gunerik nabarmenenak. Aipatzekoak dira bere mendi-paisaia ederrak, ibarrak zelai berdeekin elkartzen zaizkienak.

## Ikus, gainera

* Asóngo mendixken natura-parkea
* Datuak: Q4812245
# Asău

Asău Errumaniako udalerri bat da, Bacău konderrian. 5.475 biztanle ditu, 307,45 kilometro koadroko azaleran banatuta.

## Herriak

Udalerrian honako herriak daude:
Asău $^{(en)}$ Apa Asău $^{(en)}$ Ciobănuș $^{(en)}$ Lunca Asău $^{(en)}$ Păltiniș $^{(en)}$ Straja $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q779771
* Multimedia: Asău, Bacău / Q779771
# Asón

Asón izan daiteke:
* Asón: Kantabriako ibaia.
* Asóngo harana: Kantabriako harana.
* Asón: Sobako herria.
* Asón: Arredondoko herria.
* Val del Asón: Arredondoko herria.
* Asón-Agüerako eskualdea: Kantabriako eskualdea.
* Asóngo mendixken parke naturala: Kantabriako parke naturala.
# Asón-Agüerako eskualdea

Asón-Agüera eskualdea :
| Kantabria ||
| Azalera | 561,28 km² |
| Biztanleria | 14.240 (2009) |
| Dentsitatea | 25,37 bizt / km² |
| Udalerriak | Limpias, Ramales de la Victoria, Rasines, Ruesga, Soba eta Villaverde Turtzioz. |
| Herririk handiena | Ampuero (4.546) |
| www.proderason.com/ ||
    Artikulu hau eskualdeari buruzkoa da; beste esanahietarako, ikus «Asón».
Asón-Agüera eskualdea Espainiako Kantabria erkidego autonomoko eskualde bat da. Asón eta Agüera ibaien goi ibarrean dago, Bizkaiaren mendebaldean, eta Euskal Herriko zati bat hartzen du: Villaverde Turtzioz.

## Udalerriak

* Ampuero.
* Arredondo.
* Guriezo.
* Limpias.
* Ramales de la Victoria.
* Rasines.
* Ruesga.
* Soba.
* Villaverde Turtzioz.

## Kanpo estekak

* Asón-Agüera eskualdeko garapen agentzia (Gaztelaniaz)
* Datuak: Q2995869
* Multimedia: Asón-Agüera / Q2995869
# Asón (ibaia)

    Artikulu hau ibaiari buruzkoa da; beste esanahietarako, ikus «Asón».
Asón Espainiako iparraldeko ibaia da, Kantauriar mendilerroan jaioa eta ekialdeko Kantabria zeharkatzen duena.
* Iturria: Azalaguako haitzaren Asongo ataka (Soba), 680 metroko altueran. Iturrian ur-jauzi ikusgarria dago, Asongo Mendi-Lepoen Parke Naturalean.
* Ahoa: Limpiasko itsasadarra (Limpias, Colindres, Voto).
* Ibaiadar nagusia: Calera, Gándara, Karrantza, Cuadro eta Callejo.
* Urteko emaria: 527 hm³.

## Ikus, gainera

* Asón-Agüerako eskualdea

## Kanpo estekak

* Datuak: Q14357
* Multimedia: Asón River / Q14357
# Así me gusta a mí

«Así me gusta a mí» Chimo Bayo artistaren abesti eta singlea da. Rager Studion grabatua, singlea 1991ko ekainaren 24an argitaratu zuten. Abestiak, Espainiako "Ruta Destroy" edo "Ruta del Bakalao" delakoaren garaiko ikono bihurtu zen eta, berari esker, Bayok nazioarteko ospea lortu zuen, Israel eta Japonian zerrendetako lehen postua ere lortuz. Salmentak milioitik gorakoak izan ziren 40 herrialdetan baino gehiagotan. Gaztelaniazko hitzez gain, MDMAri buruzko hitz-jokoak zituen, lexikorik gabekoak, hala nola "¡¡Hoo! ¡Hoo ha! ¡Hea hoo! Chiquitan chiquitan tan tan". German Bouk ekoitzi zuen.

## Errreferentziak

* 1 2 3 (Gaztelaniaz) López Frías, David. (2021-6-19). «Los secretos de Chimo Bayo en el 30 aniversario del 'Así me gusta a mí': "Iba para motero y me lié"» El Español.
* ↑ Whittaker 2019, 291 orr. .
* ↑ (Gaztelaniaz) Viñas, Eugenio. (2016-7-14). «25 años de 'Así me gusta a mí', la historia tras la canción que marcó el final de la Ruta» Valencia Plaza.
* ↑ Whittaker 2019, 296 orr. .
* ↑ (Ingelesez) Whittaker, Tom. (2019). «Accelerated rhythms and sonic routes: mapping the sound cultures of bakalao» Journal of Spanish Cultural Studies 20 (3): 287–299. doi:10.1080/14636204.2019.1644946..
* ↑ (Gaztelaniaz) Viñas, Eugenio. (2017-11-8). «Cultura de parking: aquellos jóvenes empresarios de la Ruta» El País.

## Kanpo estekak

* Datuak: Q5710194
# Asín

Asín Zaragozako probintziako udalerria da, Aragoin, Espainia. 2008an 107 biztanle zituen 18,4 kilometro koadroko azaleran. Cinco Villas eskualdean dago.

## Kanpo estekak

* Datuak: Q1647174
* Multimedia: Asín / Q1647174
# Avery, Mc Leod eta Mc Cartyren esperimentua

Avery, Mc Leod eta Mc Cartyren esperimentua hiru zientzialari hauek 1944. urtean argitaratutako esperimentua da, biologia molekularraren arloan mugarri bat jarri zuena, DNA bakterioen transformazioaren eragilea eta informazio genetikoaren eramailea zela adierazi zuelako. New Yorkeko Rockefeller Institutuan burutu zuten egileek haien esperimentu ospetsua.

## Aurrekariak

1928an Frederick Griffith mikrobiologo britainiarrak bakteriar transformazioa deskribatu zuen estreinakoz. Streptococcus pneumoniae bakterioa erabiliz, Griffith konturatu zen bakterio patogenoak gai zirela bakterio ez-patogenoak aldatzeko, patogenoak bihurtuz harremanetan jartzen zirenean. Griffithen ustez bakterio patogenoek molekula bereziren bat zuten, "printzipio eraldatzaile" bat, bakterio ez-patogenoengana pasatzean haien birulentzia aldatuko zuena.
Esperimentu hau Avery, Mc Leod eta Mc Cartyren abiapuntua izan zen haien ikerketa garatzeko.

## Esperimentuaren nondik-norakoak

Hiru ikerlari hauek frogatu zuten Griffithen "printzipio eraldatzailea" DNA zela, transformazio prozesuari azalpen molekularra emanez.
Griffithen esperimentuaren aldean, hitu zientzialari estatubatuarrek ez zuten bakterio biziak erabili, beroz hildako bakterioen erauzkin bat baizik. Erauzkin horretan bakterioaren makromolekula nagusiak zeuden (polisakaridoak, lipidoak, proteinak eta azido nukleikoak), tartean -haien ustez- Griffithen "printzipio eraldatzailea", isolatu eta identifikatu beharrekoa.
Erauzkina proteinen entzima hidrolitikoekin tratatzean (tripsinarekin, adibidez) "printzipioa" ez zen indargabetzen. Horrek esan nahi zuen proteinak ez zirela bilatutako molekulak. Gauza bera gertatzen zen erribonukleasak erabiliz (RNA hidrolizatzen duten entzimak): beraz, RNA ere ezin zitekeen izan transformazioaren eragilea. DNA entzima hidrolitikoekin tratatzen zenean, aldiz, ez zen bakterioen transformazioa gertatzen: DNAk izan behar zuen, beraz, transformazio-gaitasuna zuena, Griffithen esperimentuaren "printzipio eraldatzailea", eta informazio genetikoaren gordailua, geroago frogatu zenez.
Esperimentu honek eta, batez ere, Hershey-ek eta Chase-k 1952an burutu zutenak inongo zalantzarik gabe argitu zuten DNA material genetikoa zela. Biologia molekularraren oinarriak finkaturik zeuden.

## Ikus, gainera

* Hershey-Chase esperimentua

## Kanpo estekak

* Avery, MacLeod et MacCartyren esperimentuari buruzko animazioa
* Datuak: Q782907
* Multimedia: Avery–MacLeod–McCarty experiment / Q782907
# Avery Hill

Avery Hill, Erresuma Batuko Londres hiriburuaren hego-ekialdean dagoen auzo bat da, Greenwich eta Bexley barrutian.

## Ikus gainera

* Londresko auzoen zerrenda
* Datuak: Q17985690
# Avery Skinner (boleibolaria)

Avery A. Skinner (1999ko apirilaren 25a) AEBetako boleibol jokalari profesionala da, Estatu Batuetako emakumezkoen boleibol talde nazionalerako eta Italiako A1 Serieko Chieri talde profesionalerako kanpoko bateatzaile gisa jokatzen du. 2024ko Udako Olinpiar Jokoetan zilarrezko domina lortu zuen.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 02 ! | Emakumezkoak, estalia |

## Erreferentziak

* ↑ UK Spring Commencement. .
# Avery (Kalifornia)

Avery Ameriketako Estatu Batuetako erroldak esleitutako leku bat da. Calaveras konderrian dago, Kalifornia estatuan. 636 biztanle ditu, 11,656949 kilometro koadroko azaleran banatuta.

## Ikus, gainera

* Calaveras konderria

## Kanpo estekak

* Datuak: Q2677123
# Avery (Texas)

Avery Texasko herri bat da. Red River konderrian kokatua dago. 2010ean 482 biztanle zituen, 2,46 kilometro koadrotan banatuta.

## Ikus, gainera

* Red River konderria

## Kanpo estekak

* Datuak: Q790644
# Avery (kraterra)

Avery kraterra Ilargiko talka-krater bat da. LQ21 lau-angelukoan dago. 10,7 kilometroko diametroa du. Izena Oswald Averyren omenez darama.

## Erreferentziak

* (Ingelesez) (WGPSN), IAU Working Group for Planetary System Nomenclature. (2013ko otsailaren 13a). Gazetteer of Planetary Nomenclature. 1:1 Million-Scale Maps of the Moon. Nazioarteko Astronomia Elkartea / USGS.
* (Ingelesez) Andersson, L. E.; Whitaker, E. A.,. (1982). NASA Catalogue of Lunar Nomenclature. NASA RP-1097.
* (Ingelesez) Blue, Jennifer. (25 de julio de 2007). Gazetteer of Planetary Nomenclature. USGS.
* (Ingelesez) Bussey, B.; Spudis, P.. (2004). The Clementine Atlas of the Moon. Cambridge University Press ISBN 0-521-81528-2.
* (Ingelesez) Cocks, Elijah E.; Cocks, Josiah C.. (1995). Who's Who on the Moon: A Biographical Dictionary of Lunar Nomenclature. Tudor Publishers ISBN 0-936389-27-3..
* (Ingelesez) McDowell, Jonathan. (15 de julio de 2007). Lunar Nomenclature. Jonathan's Space Report.
* (Ingelesez) Menzel, D. H.; Minnaert, M.; Levin, B.; Dollfus, A.; Bell, B.. (1971). Report on Lunar Nomenclature by The Working Group of Commission 17 of the IAU. , 136 or..
* (Ingelesez) Moore, Patrick. (2001). On the Moon. Sterling Publishing Co ISBN 0-304-35469-4.
* (Ingelesez) Price, Fred W.. (1988). The Moon Observer's Handbook. Cambridge University Press ISBN 0521335000..
* (Ingelesez) Rükl, Antonín. (1990). Atlas of the Moon. Kalmbach Books ISBN 0-913135-17-8.
* (Ingelesez) Webb, Rev. T. W.. (1962). Celestial Objects for Common Telescopes, 6ª edición revisada. Dover ISBN 0-486-20917-2.
* (Ingelesez) Whitaker, Ewen A.. (2003). Mapping and Naming the Moon. Cambridge University Press 978-0-521-54414-6.
* (Ingelesez) Wlasuk, Peter T.. (2000). Observing the Moon. Springer ISBN 1-85233-193-3.
* (Ingelesez) Lunar Impact Crater Database. Lunar and Planetary Institute (USRA).

## Kanpo estekak

* Datuak: Q790642
* Multimedia: Avery (crater) / Q790642
# Aversako katedrala

San Pablo Apostoluaren Katedrala edo Aversako katedrala(italieraz: Cattedrale di S. Paolo Apostolo) Aversa hiriko katedral katoliko bat da, Casertako probintzian (Campania, Italia).
Aversako gotzainaren egoitza izan da 1053an gotzaindegia sortu zenetik.
San Paulori eskainitako katedral erromanikoak anbulatorio ikusgarri bat eta kupula oktogonal bat ditu. Francesco Solimenaren La Madonna de Gonfalone hemen mantentzen da; San Sebastian Martirio, Angiolillo Arcuccio Quattrocentoko margolariarena, orain apaizgaitegian, hemen zegoen lehenago. San Jurgi eta Dragoiaren eskultura prerromanikoa bere garaiko eskultura autonomo bakarrenetakoa da. Zilar liturgiko barrokoaren bilduma bikaina du barruan.

## Erreferentziak

* ↑ «Cattedrale di S. Paolo Apostolo» GCatholic (Noiz kontsultatua: 2020-05-11).
* ↑ (Italieraz) Difesa de' canonici diaconi, e suddiaconi della chiesa cattedrale di Aversa, che con sentenza della Curia Arcivescovile aversana emanata al dì 2. aprile 1832 furono assoggettati alle assistenze ai divini ufficj di obbligo degli ebdomadarj della detta chiesa. dalla tipografia di Gabriele Gentile 1832 (Noiz kontsultatua: 2020-05-11).
* ↑ «Aversa (Latin (or Roman) Diocese) [Catholic-Hierarchy»] www.catholic-hierarchy.org (Noiz kontsultatua: 2020-05-11).
* ↑ (Italieraz) «Duomo di San Paolo» AversaTurismo 2013-07-20 (Noiz kontsultatua: 2020-05-11).

## Ikus, gainera

* Aversa
* Eliza katolikoa
* San Pablo

## Kanpo estekak

* Datuak: Q2942550
* Multimedia: Cathedral (Aversa) / Q2942550
# Avery Brundage

Avery Brundage (Detroit, 1887ko irailaren 28a - Garmisch-Partenkirchen, 1975eko maiatzaren 8a) estatubatuar enpresaburu eta atleta izan zen. Nazioarteko Olinpiar Batzordeko 5. zuzendaria izan zen 1952tik 1972ra.
Ingeniaritza ikasi zuen Chicagoko Unibertsitatean eta atletismoan lehiatzen hasi zen. Pentatloi eta dekatloi probetan parte hartu zuen 1912ko Udako Olinpiar Jokoetan, baina ez zuen dominarik irabazi.
Erretiratu zenean, kirol administratzaile bihurtu zen. 1928an Estatu Batuetako Olinpiar Batzordeko zuzendari hautatu zuten. 1936ko Udako Olinpiar Jokoei Berlinen boikota egitearen aurka agertu zen. Urte horretan bertan Nazioarteko Batzorde Olinpikoko kide hautatu zuten. Amateurismoaren alde eta Olinpiar Jokoen komertzializazioaren aurka borrokatu zen. 1952 eta 1972 artean Nazioarteko Batzorde Olinpikoko buru izan zen. Erabaki zuen Jokoek aurrera jarraituko dutela palestinarren eraso terroristen ondoren, 1972ko irailean.

## Kanpo estekak

* Datuak: Q155928
* Multimedia: Avery Brundage / Q155928
# Avery Creek (Ipar Carolina)

Avery Creek Ameriketako Estatu Batuetako erroldak esleitutako leku bat da. Buncombe konderrian dago, Ipar Carolina estatuan. 2.241 biztanle ditu, 4,485068 kilometro koadroko azaleran banatuta.

## Ikus, gainera

* Buncombe konderria

## Kanpo estekak

* Datuak: Q2027035